钦定古今图书集成/明伦汇编/氏族典/第143卷 > 元禧
## 钦定古今图书集成/明伦汇编/氏族典/第143卷 > 元禧

按《魏书咸阳王传》：“咸阳王禧，字永寿，太和九年封，加
侍中、骠骑大将军、中都大官。出为使持节开府冀州
刺史，加都督冀相兖东兖南豫东荆六州诸军事，清
明有惠政。入除司州牧，都督司豫荆邓洛东荆六州
诸军事。寻以禧长兼太尉公。后从平汉阳，以克南阳
之勋，加侍中，正太尉。及高祖崩，禧受遗辅政。景明二”
年，进位太保。世宗既览政，禧意不安，而其国斋帅刘
《小苟》每称左右言，欲诛禧。禧闻而叹曰：“我不负心，天
家岂应如此！”由是常怀忧惧。加以赵修专宠，王公罕
得进见，禧遂与其妃兄兼给事黄门侍郎李伯尚谋
反，俄被擒获，赐死私第。